Z Á P I S N I C A

**zo zasadnutia Obecného zastupiteľstva v Rakoviciach**

**konaného dňa 12. októbra 2016**

Prítomní:

Starosta obce - Dušan Daloš

Poslanci OZ - Ing. Ján Baracka

 Radovan Bábik

 Anna Magalová

 Monika Masárová

 Ing. Július Šmýkal

Ostatní prítomní: Ing. Lucia Duračková – hlavný kontrolór

 Jarmila Chnápková – zapisovateľka

**Program rokovania**:

1. Otvorenie zasadnutia a určenie overovateľov zápisnice
2. Kontrola uznesení
3. Zmluva o službách
4. Mandátna zmluva
5. Nákup služobného vozidla
6. Rôzne
7. Diskusia
8. Záver

**R o k o v a n i e :**

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Radovana Bábika a Annu Magalovú. O  programe zasadnutia dal starosta hlasovať.

**Hlasovanie:**

Počet poslancov: 5

Počet prítomných poslancov: 5

Počet prítomných poslancov pri hlasovaní: 5

Hlasovanie: za: 5

 proti: 0

 zdržal sa: 0

**U z n e s e n i e č. 96/2016**

Obecné zastupiteľstvo v Rakoviciach

**o d p o r ú č a**

rokovať na zasadnutí OZ podľa programu.

Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené.

**Hlasovanie:**

Počet poslancov: 5

Počet prítomných poslancov: 5

Počet prítomných poslancov pri hlasovaní: 5

Hlasovanie: za : 5

 proti: 0

 zdržal sa: 0

### U z n e s e n i e č. 97/2016

Obecné zastupiteľstvo v Rakoviciach

**k o n š t a t u j e,**

že uznesenia z predchádzajúceho zasadnutia OZ boli splnené.

Bod 3 a bod 4. Zmluva o službách a mandátna zmluva

Starosta spojil 2 body rokovania do jedného z toho dôvodu, že spolu s pozvánkou bol poslancom predložený návrh zmluvy o službách a návrh mandátnej zmluvy, ktorými by obec poverila spoločnosti na vyhotovenie žiadosti o poskytnutie dotácie na Environmentálny fond na činnosť „Zavedenie triedeného zberu v obciach, vybudovanie zberných dvorov a dotrieďovacích zariadení“ a zabezpečenie komplexného verejného obstarávania v procese zadávania uvedenej zákazky. Starosta povedal, že žiadosť na environmentálny fond na túto činnosť nebudeme podávať, preto sú uvedené zmluvy nepodstatné. Na envirofond budeme dávať žiadosti na dobudovanie kanalizácie v obytných zónach II. a III., to nás viacej tlačí. Navrhuje preto neschváliť tieto zmluvy.

**Hlasovanie:**

Počet poslancov: 5

Počet prítomných poslancov: 5

Počet prítomných poslancov pri hlasovaní: 5

Hlasovanie: za : 5

 proti: 0

 zdržal sa: 0

**U z n e s e n i e č. 98/2016**

Obecné zastupiteľstvo v Rakoviciach

**n e s c h v a ľ u j e**

1. podpis zmluvy o službách medzi zmluvnými stranami e-dotacie, s.r.o., Nitra a Obcou Rakovice na zabezpečenie poradenskej a konzultačnej činnosti, spracovania žiadosti o poskytnutie dotácie na Environmentálny fond v činnosti Zavedenie triedeného zberu v obciach, vybudovanie zberných dvorov a dotrieďovacích zariadení
2. podpis mandátnej zmluvy na zabezpečenie komplexného verejného obstarávania v procese zadávania uvedenej zákazky: Zavedenie triedeného zberu v obciach, vybudovanie zberných dvorov a dotrieďovacích zariadení

Bod 5. Nákup služobného vozidla

Starosta obce otvoril nový bod rokovania a vyzval poslanca Radovana Bábika, aby poslancov informoval o tom, či zasadala komisia bezpečnosti a verejného poriadku. Poslanec Bábik povedal, že komisia zasadala za účelom odporučenia typu vozidla a parametrov, ktoré by malo služobné auto pre obec mať. Odporúčanie komisie bolo auto Škoda Duster. Starosta poznamenal, že nemôžeme navrhovať typ auta, nakoľko do elektronického trhoviska sa môžu zadávať parametre, ktoré potrebujeme na vozidle mať, nie však typ vozidla. Musíme do opisného formulára uviesť cenu, ktorá by mala byť naším stropom. Ing. Šmýkal povedal, že zisťoval, aké vozidlá majú okolité obce, majú napríklad Fabiu, Renaul Megan, Kia Seat, Oktaviu a podobne. Povedal, že auto nad 20.000,- eur by bolo pre našu obec veľkým luxusom, preto navrhuje hranicu financií na nákup auta 15.000,- eur. Mali by sme si ešte zistiť možnosti financovania motorového vozidla, aby sme mohli zadať požiadavky do opisného formulára v EKS. Na tomto sa zhodli všetci poslanci, starosta dal hlasovať.

**Hlasovanie:**

Počet poslancov: 5

Počet prítomných poslancov: 5

Počet prítomných poslancov pri hlasovaní: 5

Hlasovanie: za : 5

 proti: 0

 zdržal sa: 0

**U z n e s e n i e č. 99/2016**

Obecné zastupiteľstvo v Rakoviciach

**o d p o r ú č a s t a r o s t o v i  o b c e**

dať vypracovať možnosti financovania motorového vozidla do 15.000,- eur.

Bod 6. Rôzne

6.1. Rakovice s.r.o.

Starosta sa pýta poslancov, či niekto našiel právnika alebo právnickú kanceláriu, ktorá by nám s problémom Rakovice s.r.o. vedela pomôcť. Ing. Baracka povedal, že má rokovanie s jednou právnickou kanceláriou a navrhuje, aby sme využili jednu z možností ako splatiť úver spoločnosti Marius Pedersen, a.s, Trenčín, a to vyplatenim nájmu dopredu za celé obdobie nájmu. Je potrebné naformulovať zmluvný vzťah tak, aby sme my nič nedoplácali, aby nám to vyšlo na 0. Prípadne by sme mohli navrhnúť dať obci zisk viac ako zazmluvnených 5.000,- eur. Starosta hovorí, že je nanajvýš potrebné splatiť úver. Poslanci navrhujú, aby starosta požiadal Marius Pedersen o presnú kalkuláciu dopadov na spoločnosť Rakovice s.r.o. predčasným vyplatením nájmu do konca životnosti skládky použitím údajov z účtovníctva ku dňu 30.9.2016. Žiadame taktiež o vyčíslenie aké príjmy po tomto budú plynúť do obce a aké do Rakovice s.r.o. O možnosť odpredať spoločnosť Rakovice s.r.o. momentálne nie je záujem. Starosta dal hlasovať o dohode poslancov na poverenie starostu na vypracovanie presnej kalkulácie finančných dopadov na spoločnosť Rakovice s. r.o. a Obec Rakovice predčasným splatením nájmu skládky odpadov.

**Hlasovanie:**

Počet poslancov: 5

Počet prítomných poslancov: 5

Počet prítomných poslancov pri hlasovaní: 5

Hlasovanie: za : 5

 proti: 0

 zdržal sa: 0

**U z n e s e n i e č. 100/2016**

Obecné zastupiteľstvo v Rakoviciach

**p o v e r u j e s t a r o s t u  o b c e**

dať vypracovať presnú kalkuláciu finančných dopadov na spoločnosť Rakovice s. r.o. a Obec Rakovice predčasným splatením nájmu skládky odpadov.

6.2.

Starosta oboznámil poslancov, že ho oslovila hudobná skupina Borovienka s možnosťou spolupráce. Hrávajú na plesoch, oslavách, hodoch, majú rôzne vystúpenia po okolí i Slovensku. Vypracovávajú si kalendár podujatí. Ich honorár sa pohybuje okolo 400,- eur. Ing. Šmýkal povedal, že nemôžeme si dopredu objednávať. Keď budeme robiť program budúci rok na hody, môžeme ich osloviť.

**Hlasovanie:**

Počet poslancov: 5

Počet prítomných poslancov: 5

Počet prítomných poslancov pri hlasovaní: 5

Hlasovanie: za : 5

 proti: 0

 zdržal sa: 0

**U z n e s e n i e č. 101/2016**

Obecné zastupiteľstvo v Rakoviciach

**b e r i e n a  v e d o m i e**

informácie starostu obce ohľadom ponuky spolupráce s hudobnou skupinou Borovienka.

6.3.

Poslanec Ing. Baracka hovorí, že na minulom rokovaní OZ sme prerokovávali žiadosť p. Lipku o odkúpení časti pozemkov, nachádzajúcich sa v zelenom páse pred rodinným domom s.č. 97, ktoré bude od vlastníkov nehnuteľnosti odkupovať. Je potrebné sa spýtať právnika, či môže obec odpredať pozemok občanovi, ktorý nie je vlastníkom nehnuteľnosti. Či nemajú vlastníci nehnuteľnosti predkupné právo ku kúpe pozemku. V zmluve o budúcej zmluve sa v článku IV. píše, že ak do dohodnutej doby nedôjde k uzavretiu Kúpnej zmluvy v súlade s touto zmluvou o budúcej kúpnej zmluve, má budúci kupujúci právo domáhať sa na príslušnom súde, aby vyhlásenie vôle budúceho predávajúceho bolo nahradené súdnym rozhodnutím, pokiaľ sa zmluvné strany neskôr nedohodnú inak. K tomuto článku mala pripomienky aj kontrolórka obce a poslanec Ing. Šmýkal. Starosta povedal, že Zmluvu o budúcej zmluve písali právnici, nemyslím si že s úmyslom podvodu. Ing. Baracka oslovil aj vlastníkov nehnuteľnosti, od ktorých má záujem nehnuteľnosť p. Lipka odkúpiť. Vlastníci nehnuteľnosti volali starostovi ohľadom tejto veci, aby nebol pozemok odpredaný p. Lipkovi, keď by nehnuteľnosť od nich nekupoval. Na starostu sa obrátili z toho dôvodu, že si mysleli, že im on volal v tejto veci. Volal im poslanec Ing. Baracka a aj sa ako poslanec predstavil, čo potvrdzuje Ing. Šmýkal, nakoľko sa uvedeného telefonátu zúčastnil. P. Lipka dokladoval k žiadosti o úver na kúpu nehnuteľnosti geometrický plán, ktorý bol predložený aj poslancom obecného zastupiteľstva, keď žiadal obec o odpredaj časti pozemku, na ktorých stojí časť domu. P. Lipka doložil obci čestné prehlásenie, kde uvádza, že požiadal obec o odkúpenie časti pozemku o veľkosti 29 m2. Jestvujúci majitelia nehnuteľnosti o tomto vedia a nechali vysporiadanie na ňom. P. Lipka prehlasuje, že ak sa mu nepodarí nehnuteľnosť odkúpiť, nemá záujem o odkúpenie častí obecných pozemkov. Spoluvlastníčka nehnuteľnosti následne oslovila starostu, že ak od nich p. Lipka nehnuteľnosť neodkúpi, tak majú oni záujem na vysporiadaní pozemkov. Žiadala starostu, aby sa pozemok tretej osobe nepredal, čo jej potvrdil čestným prehlásením.

6.4.

Ing. Baracka oboznámil poslancov, že nahliadol do projektovej dokumentácie novej výsadby cintorína, ktorý vypracovala p. Gabriela Zábrodská. Rozpočet na výsadbu s prácami na výsadbe tvoria čiastku 7.000,- eur. Tak ako navrhla zástupkyňa štátnej ochrany prírody, je potrebné výrub starých a prerastených tují na cintoríne vykonať postupne v etapách. Ing. Baracka navrhuje v 1. etape vyrúbať tuje hneď pri vstupe na cintorín za bránou vľavo. Je tam voľná plocha, ešte sa tam nepochováva. Tam by mohli vysadiť plánovanú výsadbu a občania by na tomto videli, ako bude postupná výsadba cintorína vyzerať. Časť výrubu za domom smútku medzi cintorínom a firmou Gabriely Zábrodskej je v dosť katastrofálnom stave, na to budeme potrebovať viac času. Starosta hovorí, že by nechcel na cintoríne veľmi pracovať so strojmi, aby sme neporušili jestvujúce chodníky. Plánoval nechať výrub na budúci rok, keď by sa nám podarilo získať finančné prostriedky na pracovné sily cez úrad práce. Naši 2 zamestnanci by tieto práce do zimy asi nestihli urobiť. Starosta pripraví žiadosť na výrub stromov, najprv však musíme požiadať Okresný úrad Piešťany, odbor životného prostredia, aby nám určili príslušný obecný úrad, na ktorý budeme žiadosť o výrub podávať. Sami sebe nemôžeme byť orgánom vydávajúcim príslušné povolenie.

**Hlasovanie:**

Počet poslancov: 5

Počet prítomných poslancov: 5

Počet prítomných poslancov pri hlasovaní: 5

Hlasovanie: za : 5

 proti: 0

 zdržal sa: 0

**U z n e s e n i e č. 102/2016**

Obecné zastupiteľstvo v Rakoviciach

**b e r i e n a  v e d o m i e**

informácie Ing. Baracku a starostu obce ohľadom výrubu stromov na cintoríne.

6.5.

Starosta obce oboznámil poslancov, že plánovaná prednáška ku kompostérom, ktorá sa mala uskutočniť 7.10.2016 sa presunula na 14.10.2016. Občanov oboznamujeme obecným rozhlasom, s faktúrami za stočné do domácností roznesieme aj leták s termínom uskutočnenia prednášky. Občania sa nás pýtajú, či už nebudeme vykonávať drvenie konárov po obci. Ak ešte nemáme rozdané kompostéry, umožnime občanom ešte drvenie pred nehnuteľnosťami. Termín navrhol Ing. Šmýkal na prvý novembrový týždeň po sviatku všetkých svätých. Biologický odpad však po obci zberať nebudeme. Starosta dal o drvení konárov v termíne 4. a 5.11.2016 hlasovať.

**Hlasovanie:**

Počet poslancov: 5

Počet prítomných poslancov: 5

Počet prítomných poslancov pri hlasovaní: 5

Hlasovanie: za : 5

 proti: 0

 zdržal sa: 0

**U z n e s e n i e č. 103/2016**

Obecné zastupiteľstvo v Rakoviciach

**s c h v a ľ u j e**

drvenie konárov v obci pred nehnuteľnosťami občanov v dňoch 4. a 5.11.2016

Bod 7. Diskusia

Starosta ešte oboznámil poslanov, že hovoril so starostom českých Rakovíc a naši občania by mali ísť na budúci rok na návštevu do českých Rakovíc, nakoľko v Čimeliciach je budúci rok výstava kvetín.

Bod 8. Záver

Nakoľko neboli vznesené žiadne iné pripomienky ani dotazy, starosta obce p. Dušan Daloš program rokovania ukončil a poďakoval prítomným za účasť.

Overovatelia zápisnice: Radovan Bábik .............................................

 Anna Magalová .............................................

Zápisnicu zapísala: Jarmila Chnápková .............................................

 **Dušan D a l o š**

 **starosta obce**